Dekabristen
D Dekabriste (russisch dekabr ‚Dezämber‘, dorum im dütschsproochige Ruum au as Dezembriste bekannt) si noch em Lenin „aadligi Revoluzionäär“ gsi, vor allem Offizier vo dr russische Armee, wo am 14. Dezemberjul./26. Dezembergreg. 1825 uf em Blatz vor Senat und Synode z Sankt Petersburg dr Äid uf dr nöi Zar Nikolaus I. verweigeret häi. Eso häi si welle gege s autokratische Reschiim vom Zar, gege d Liibäigescheft, d Willküür vo dr Bolizei und d Zensur brotestiere. Die rebellische Offizier häi in Petersburger Garderegimänter dient und si westlig bildet gsi. Iiri Aafüerer si ghänkt worde, e baar si degradiert und öbbe 600 uf Sibirie verbannt und zu Zwangsarbäit verurdäilt worde. Dä Däil vo dr Wält isch denn no weenig kultiwiert gsi und si häi as Strööfling Kultuur und Bildig mit sich brocht und stöön dorum au hüte no dört in hoochem Aasee.

D Dekabriste si die ersti revolutionäri Beweegig gsi, wo bewusst gege die zaristischi Autokratii grichdet gsi isch. In iirem Brogramm häi si zum Bischbil verlangt, ass d Liibäigeschaft ufghoobe wurd und si si politisch däilwiise bis eso wit gange, ass si e Republik, oder wenigstens e konstituzionelli Monarchii häi welle errichde, wo dr Zar e Rolle ghaa hät, wo deere vo de britische Köönig äänlig gsi weer.

Litratuur 
 Modest Andrejewitsch von Korff: Die Thronbesteigung des Kaisers Nikolaus I. von Rußland im Jahr 1825. Nach seinen eigenen Aufzeichnungen und den Erinnerungen der kaiserlichen Familie auf Befehl seiner kaiserlichen Majestät Alexander II. Berlin 1857 onläin lääse
 Alexander Iwanowitsch Herzen:Die russische Verschwörung und der Aufstand vom 14. Dezember 1825: eine Entgegnung auf die Schrift des Baron Modeste Korff: Die Thronbesteigung... Hamburg 1858 onläin lääse
 Baron Andrei Evgenévich Rosen: Aus den Memoiren eines russischen Dekabristen Beiträge zur Geschichte des St. Petersburger Militäraufstandes vom 14. (26.) December 1825 und seiner Theilnehmer Leipzig 1874 onläin lääse
 Adda Goldschmidt: Aus der Dekabristenzeit; Erinnerungen hoher russischer Offiziere (Jakuschkin, Obolenski, Wolkonski) Hamburg 1907 onläin lääse
 M. Wolkonskij: Die Dekabristen. Die ersten russischen Freiheitskämpfer des 19. Jahrhunderts. A. d. Russ. v. W. Jollos. Zürich 1946 
 
 
 
 
 
 
 Dmitri Sergejewitsch Mereschkowski: Der vierzehnte Dezember Roman (1921) onläin lääse

Weblingg 

 Die Dekabristen in Irkutsk
 Dekabristen-Alphabet
 Die Dekabristen (4 Essays von Hanns-Martin Wietek): Teil I: Geschichte in Dokumenten, Teil II: Die geistigen und geschichtlichen Hintergründe, die revolutionären Forderungen, die Literatur; --Das Erbe der Dekabristen: Teil I, Teil II

Historischi Partei
Russischi Gschicht
Revolution